Mannvit sinnir framkvæmdaeftirliti í stórum sem smáum verkefnum og hefur reynslumikla sérfræðinga innan sinna raða . Á framkvæmdatíma er fylgst með að vinnubrögð séu í samræmi við gerða samninga , staðla og opinberar samþykktir . Mannvit veitir einnig þjónustu við verkefnagát sem felur m.a. í sér eftirfylgni með kostnaðar - og tímaáætlunum , mat á framvindu og gæðaeftirlit og tryggir þannig faglega heildaryfirsýn á öllum stigum framkvæmda . Byggingarstjórnun Ráðgjafar okkar annast byggingarstjórnun fjölmargra framkvæmda á sviði húsbygginga , vega - og brúargerðar , veituframkvæmda og stóriðjuframkvæmda . Nákvæm greining veitir aukið gangsæi og gefur upplýsingar til ákvarðanatöku snemma í verkefninu þegar enn er tími til að bregðast við og leiðrétta það sem kann að hafa farið úrskeiðis . Metin er framvinda sem veitir upplýsingar um unnið virði ( earned value ) , þ.e. hvar verkefnið er statt miðað við kostnaðar - og tímaáætlanir . Frammistöðuvísar kostnaðar Reiknaðir eru frammistöðuvísar kostnaðar ( CPI , Cost Performance Index ) , þ.e. hvort verkefnið er undir eða yfir kostnaðaráætlun . Útreikningur á hver verður líklegur endanlegur kostnaður verkefnisins er gerður vikulega eða eigi sjaldnar en mánaðarlega á meðan verkefnið stendur yfir . Frammistöðuvísar tímaáætlunar Reiknaðir eru frammistöðuvísar tímaáætlunar ( SPI , Scedule Performance Index ) , þ.e. hvort verkefnið er undir eða yfir tímaáætlun . Útreikningur á hver verða líkleg verklok verkefnisins er gerður vikulega eða eigi sjaldnar en mánaðarlega á meðan verkefnið stendur yfir .